** Ministerul Mediului, Padurilor si Apelor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Ilfov** |

DRAFT

# DECIZIA ETAPEI DE ÎNCADRARE

**Nr. ..... din 03.04.2020**

Ca urmare a solicitării de emitere a acordului de mediu adresată de **S.C. AGROINDAF AFUMATI S.A. Reprez. DAVITOIU CLAUDIU MIHAI,** cu sediul în cu sediul în Comuna Afumati, strada Sos. Stefanesti nr. 57, judetul Ilfov, pentru proiectul, înregistrată la A.P.M. Ilfov cu nr. 18735 din 07.10.2019 si a completarilor ulterilor, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011;**

autoritatea competentă pentru protecția mediului **A.P.M. Ilfov decide**, ca urmare a consultărilor desfăşurate în cadrul şedinţei Comisiei de Analiză Tehnică, din data de: 01.04.2020, că proiectul *„***Reabilitare baraj si modernizare descarcator ape mari la amanejarea piscicola Afumati II amplasata pe Raul Pasarea, bazin hidrologic Arges in comuna Afumati, judetul Ilfov”** propus a fi amplasat în judeţul Ilfov, Comuna Afumati, Balta Pasarea Afumati II, judetul Ilfov, **nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, anexa nr. 2, pct. 10 a);

**b).** proiectul nu se incadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**a)** proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-11), cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**

1. nu s-a emis decizia elaborarii studiului de evaluare a impactului asupra corpurilor de apa.

**1.Caracteristicile proiectului:**

***1.1Descrierea proiectului:***

***Reabilitarea barajului de pamant de tip omogen, Afumati II***

pana la ducerea la urmatorii parametrii tehnici :

- cota coronament 72,85 mdMN75

- inaltime maxima baraj 4,45 m

- latime coronament 4,00 m,

- lungime coronament 85,00 m,

- pante taluze amonte /aval 1:2/ 1:2

Taluzul amonte al barajului va fi reprofilat cu panta de 1:2. Paramentul amonte va fi protejat cu dale de beton armat in grosime de 20 cm pana la cota de 71,50 mdMN75, pozate pe geotextile si un pat in grosime de 5 cm din nisip si inierbat pana la cota coronamentului. Pereul de protectie se va rezema la partea inferioara pe o grinda din beton simplu, cu sectiunea de 50cm inaltime si 40 cm latime. Dupa sistematizarea umpluturilor bine compactate, atat la coronament cat si cele pentru reprofilarea taluzului aval de la baraj,se vor realiza lucrari de protectie, prin asternerea unui strat din pamant vegetal inierbat in grosime de cca 20cm.

***Realizare descarcatorui de ape mari de tip canal din beton armat***

Descarcator de suprafata cu acces frontal si nivel liber ,se va amplasa spre malul drept al barajului si va fi de tip deversor cu prag lat ,cu sectiunea transversala de forma trapezoidala ce va avea urmatoarele dimensiuni :

-baza mica b=5,00 m

-baza mare B=13,20m,

-pantele taluzurilor 1:2

Descarcatorul de ape mari va fi alcatuit din elemente de beton armat ,astfel

-zona de acces cu lungimea de 1,70 m cu latimea variabila de la 7,00 m la 5,00 m ,

-prag deversor cu lungimea de 4,00m inaltime h=2,10 msi latime b=5,00 m

-canalul de evacuare cu lungimea de 8,20 m si latimea b=7,00 m .

-canal rapid in lungimea de 6,50 m si latimea b= 7,00 m ,

- disipator de energie in lungime de 5,00 m si latime b=7,00 m

- lungimea totala L=25,40 m

Descarcatorul de ape mari va avea urmatoarele cote caracteristici :

= cota prag deversor 70,75mdMN75

= cota inferioara prag 70,00 mdMN75

Pentru disiparea energiei apei deversate si protectia malului drept in continuarea pragului deversant se prevede un canal protejat cu pereu din dale de beton pentru dirijarea debitelor evacuate in zona de aval ,spre deschiderea podului de la DN2. La distanta de cca 15,00 m in aval de baraj se va amplasa un prag disipator cu inaltimea de 1,00 m.

Descarcatorul de ape mari va fi protejat cu pereu din beton armat in grosime de 20 cm, fundat pe strat de 15 cm grosime din balast .

Pe talpa radierului canalului rapid si pe disipator vor fi prevazute rosturi permanente, pinteni si barbacane Dn 50mm ptr diminuarea subpresiunilor .

Dupa realizarea descarcatorului nu va mai fi posibila trecerea de pe un mal pe altul peste baraj a utilajelor agricole sau a autovehiculelor .

***Reabilitarea golirii de fund tip “ calugar”***

Pentru exploatarea in conditii de siguranta a golirii de fund de tip ,,calugar”, s-a propus realizarea unei pasarele metalice pentru acces de pe coronamentul sistematizat al barajului, pe caminul pentru manevre al calugarului .

Structura pasarelei va fi realizata din profile laminate si fixate cu ancore atat pe o fundatie de beton armat ce se va amplasa pe coronamentul barajului ,cat si pe partea superioara a caminului calugarului.

Podina se va realiza cu gratare zincate .Balustrada de protectie este realizata cu montanti din teava rotunda si mana curenta din teava rotunda. Pe calugar s-a prevazut balustrade de protectie cu lant pentru asigurarea spatiului de manevra a vanetilor .

***Lucrari provizorii***

Pentru realizarea lucrarilor de reabilitare de la barajul Afumati II, sunt necesare lucrari provizorii de deviere a apelor,.

Principalele lucrari prevazute sunt :

= batardouri din pamant ptr incinte de lucru (amonte si aval ), executie, mutare si desfiintare ;

=bresa ptr golirea si pozarea conductelor (3 fire Dn800mmx 15,00 m) ptr devierea apelor in perioada executiei .

Batardourile din pamant se vor executa cu coronamentul 72,00mdMN, corespunzator nivelului debitului cu probabilitatea de depasire p=10% .

Realizarea bresei este prevazuta a se executa spre malul stang al barajului, cu latimea la baza de 3,00 m pe toata inaltimea barajului ,de la coronament pana la fundatie .

Nu sunt necesare lucrari de racordare la retelele edilitare .

***1.2. Cumularea cu alte proiecte****:* baraj existent – Afumati II.

***1.3. Utilizarea resurselor naturale****:* nu este cazul.

***1.4. Productia de deseuri****:* în perioada lucrărilor de execuţie rezultă deşeuri specifice activităţii de construire; în perioada de funcționare vor rezulta deșeuri ce vor fi stocate temporar în containere corespunzătoare și evacuate pe bază de contract încheiat cu firme autorizate.

***1.5. Emisii poluante, zgomot si alte surse de disconfort****:* în perioada lucrărilor de execuție: emisiile, zgomotul şi vibraţiile sunt cele produse prin funcţionarea utilajelor specifice; în perioada de funcționare vor rezulta zgomot și emisii specifice traficului auto din incintă aferente activității;

**2.Localizarea proiectului:**

-utilizarea existentă a terenului: teren intravilan, conform PUG aprobat prin HCL Afumati nr. 112/2018, subzona unitati agricole.

-relativa abundenţă a resurselor naturale din zonă, calitatea şi capacitatea regenerativă a acestora: **nu este cazul.**

-capacitatea de absorbţie a mediului, cu atenţie deosebită pentru:

* zonele umede – **nu este cazul.**
* zonele costiere –**nu este cazul.**
* zonele montane şi cele împădurite – **nu este cazul.**
* parcurile şi rezervaţiile naturale – **nu este cazul.**
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul.**
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul.**
* ariile în care standardele de calitate a mediului stabilite de legislaţie au fost deja depăşite: **nu este cazul**;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul.**

**3.Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

-extinderea impactului: aria geografică şi numărul persoanelor afectate – **nu este cazul.**

-natura transfrontalieră a impactului – **nu este cazul**;

-mărimea şi complexitatea impactului – **redusă**;

-probabilitatea impactului: redusă în timpul realizării lucrărilor de construcţii;

-durata, frecvenţa şi reversibilitatea impactului: impactul asupra mediului va exista în perioada desfăşurării lucrărilor de construcție şi impact relativ redus în timpul funcţionării.

**Condiţiile de realizare a proiectului:**

a). Investiţia şi organizarea de şantier se vor realiza în condiţiile impuse prin certificatul de urbanism nr. 308 din 11.09.2019 emis de Primaria Comuna Afumati, jud. Ilfov şi prin vizele sau acordurile emise de instituţiile menţionate în acesta;

b). Se vor lua măsuri de protecţie antifonică în zona de lucru;

c). După realizarea proiectului terenul afectat organizării de şantier şi terenul aferent spaţiului verde propus prin proiect se va amenaja corespunzător.

d). Se vor amplasa panouri de informare a cetăţenilor asupra viitoarelor construcţii şi modificări ale zonei;

e). Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

f). La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

g).Pe durata execuţiei lucrărilor se vor lua măsuri pentru respectarea normele, standardele şi legislaţia privind protecţia mediului în vigoare (STAS 12574/1987, SR 10009/2017, H.G. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor);

h).Deşeurile şi materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;

i).Pe toată durata execuţiei şi funcţionării obiectivului se vor respecta prevederile:

* O.U.G. nr.195/2005 privind protecţia mediului aprobată cu modificări de Legea nr.265/2006, cu modificările şi completările ulterioare;
* Legea nr. 211/2011 privind regimul deşeurilor, cu modificările ulterioare.
* Legea nr. 104/2011 privind protecţia atmosferei.
* Ordinului nr.119/2014 emis de Ministerul Sănătăţii, cu modificarile si completarile ulterioare.
* Legea Apelor nr. 107/1196 cu modificarile si completarile ulterioare.

j) In perioada executiei lucrarilor constructorul este obligat sa ia masuri de prevenire si combatere a poluarilor accidentale ale Raului Pasarea si lacului de acumulare Afumati II (se vor lua masuri de protectie a calitatii apelor, interzicandu-se depozitarea si aruncarea in albia raului, respectie in cuveta lacului si pe malurile acestuia a oricaror tipuri de material sau deseuri provenite din tehnologia de lucru utilizata.

k) Se vor respecta prevederile Avizului nr. 104 din 06.09.2019 privind documentatia de expertiza tehnica Referat de expertizare – avizare a proiectului tehnic emis de Comisia

l)Se vor respecta prevederile avizului de gospodarire a apelor nr. 18-IF/17.01.2020 emis de Administratia Bazinala de Apa Arges-Vedea.

m) Prezentul act de reglementare îşi pãstreazã valabilitatea pe toatã perioada punerii în aplicare a proiectului, în condiţiile în care acesta nu suferă modificări.

**APM ILFOV nu isi asuma responsabilitatea pentru eventualul disconfort creat de viitoarele constructii prevazute prin prezentul proiect.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Prezentul act de reglementare stabileste conditiile de realizare a proiectului din punct de vedere al protectiei mediului. Alte conditii privind implementarea proiectului vor fi impuse de institutiile/autoritatile cu atributii in domeniu.

Nerespectarea prevederilor prezentului act de reglementare se sancţionează conform prevederilor legale în vigoare

Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.

Draftul deciziei etapei de încadrare a fost afisat spre consultare pe site APM Ilfov: [www.apmif.anpm.ro](http://www.apmif.anpm.ro).

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV**

**GABRIELA DOROJAN**

**p. Serviciul Avize, Acorduri, Autorizatii,**

**Corina-Ecaterina Necula-Ciochina**